ওয়ার্ল্ড ভিশন বাংলাদেশ নর্দান রিজিওনের বিভাগীয় প্রধান অতুল স্রং এর সভাপতিত্বে কর্মশালায় প্রধান অতিথি হিসেবে বক্তব্য রাখেন বগুড়া প্রেস ক্লাবের সভাপতি ও দৈনিক করতোয়ার সম্পাদক মোজাম্মেল হক লালু। তিনি তার বক্তব্যে শিশু সুরক্ষায় পারিবারিক ও সামাজিক সচেতনতা বৃদ্ধি করার মধ্য দিয়ে শিশুদের একটি সুন্দর জাতি গঠনের জন্য প্রস্তুত করার আহবান জানান। তিনি শিশু সুরক্ষায় সমাজের সকল শ্রেনীপেশার মানুষকে এগিয়ে আসতে বলেন এবং শিশু অধিকার প্রতিষ্ঠায় সর্বদা কাজ করবেন বলে জানান। কর্মশালায় বিশেষ অতিথি হিসেবে বক্তব্য রাখেন ইনডিপেনডেন্ট টেলিভিশনের বগুড়া ব্যুরো প্রধান হাসিবুর রহমান বিলু, ওয়ার্ল্ড ভিশন বাংলাদেশ এনরিচ প্রকল্প ব্যবস্থাপক স্টিফেন অসীম রঞ্জন চ্যাটার্জী, সিনিয়র এডিপি ম্যানেজার বগুড়া লোটাস চিসিম প্রমুখ। এছাড়াও কর্মশালায় মুক্ত আলোচনায় বক্তব্য রাখেন দৈনিক করতোয়ার বার্তা সম্পাদক প্রদীপ ভট্টাচার্য্য শঙ্কর, দৈনিক সংবাদ কণিকার নির্বাহী সম্পাদক এ্যাড. চৌধুরী রওশন জাহান, কালের কন্ঠ পত্রিকার বগুড়া ব্যুরো প্রধান লিমন বাশার, সময় টেলিভিশন বগুড়ার রিপোর্টার মাজেদুর রহমান মাজেদ, দৈনিক সমকালের বগুড়া স্টাফ রিপোর্টার কাওসার মনির, দৈনিক করতোয়ার স্টাফ রিপোর্টার মাসুদুর রহমান রানা ও নাসিমা সুলতানা ছুটু, দৈনিক চাঁদনী বাজারের স্টাফ রিপোর্টার ও বগুড়া কেন্দ্রীয় ইয়ূথ ফোরামের সভাপতি সঞ্জু রায় সহ অনেকে। সভায় ভিডিও চিত্র প্রদর্শনের মাধ্যমে বাংলাদেশ এবং বিশেষ করে বগুড়ার সকল শিশুদের সার্বিক চিত্র তুলে ধরা হয় এবং শিশু আইন ২০১৩ সম্পর্কে সকলের সাথে আলোচনা করা হয়। আগামী ৫ বছরে বাংলাদেশে প্রায় ৫০ লক্ষ শিশুকে শারিরিক সহিংসতা থেকে মুক্ত করতে শিশুর প্রতি শারিরিক সহিংসতা বন্ধ প্রচারভিযান বাস্তবায়ন করা হবে জানানো হয়। এছাড়াও সভায় বক্তারা শিশুদের শতভাগ সুরক্ষা নিশ্চিতে বিভিন্ন কর্মকান্ডের বিষয়ে আলোচনা করেন এবং সকলে তাদের পক্ষ থেকে সার্বিকভাবে সহযোগিতার আশ্বাস দেন। কর্মশালায় বগুড়ার নেতৃস্থানীয় প্রায় ৩০ জন প্রিন্ট ও ইলেক্ট্রনিক মিডিয়ার সাংবাদিকরা উপস্থিত ছিলেন। কর্মশালার সার্বিক পরিচালনা করেন রিজিওনাল এ্যাডভোকেসি ও কমিউনিকেশন কো-অর্ডিনেটর জামাল উদ্দিন। সার্বিক ব্যবস্থাপনায় ছিলেন বগুড়া এডিপি স্পনসরশীপ প্রকল্পের টিম লিডার বিকাশ বিশ^াস এবং ফাইন্যান্স ও এডমিন অফিসার পলাশ বনোয়ারী।